Hønefoss skole

:*For den videregående skolen, se [[Hønefoss videregående skole]]*

**Hønefoss skole**, som opprinnelig et **Hønefoss folkeskole** og er synonym med gateadressen **Hønengata 9**, var en barneskole på Nordsia i Hønefoss. Byninsmassen har innkjøring fra Hønengata via Glatveds gate og ligger fysisk på nordenden av Bilthuggertangen (også kjent som Glatved), like ved Overmannsund bru og utløpet av Randselva. 

Nye *Hønefoss folkeskole* ble reist etter tegninger av arkitekt Ove Ekman i årene 1889–1890 og tatt i bruk fra januar 1891. Etter nesten 130 års tjeneste ble imidlertid skolen offisielt nedlagt fra og med 1. august 2020. Skolelokalene ble imidlertid etter hvert pusset opp og tatt i bruk som et nytt kultursenter i kommunen.

Hønefoss skole dekket behovet for elever på barnetrinnet bosatt i tidligere Hønefoss kommune, det vil si barn som bodde på Sørsiden, Nordsiden og Vesterntangen. Etter nedleggelsen ble elevene fordelt til nyombygde Ullerål skole og nye Benterud skole. Elevene har soknet og sokner fortsatt til Hov ungdomsskole på ungdomstrinnet.

*Hønefoss folkeskoles guttemusikkorps* ble stiftet i 1910, som et av de første musikkorpsene i landet. Jenter ble inkludert fra 1970, og navnet ble endret til *Hønefoss skolekorps* fra 1978. Etter år med rekrutteringsproblemer fusjonerte korpset med tre andre musikkorps i 2020.

Under andre verdenskrig ble skolen i aprildagene 1940 benyttet som sykehus for sårete norske og tyske soldater, og fra 1943 tatt i bruk som soldatforlegning av den tyske okkupasjonsmakten. I 1969 ble skolenavnet *Hønefoss folkeskole* byttet til *Hønefoss skole*, i forbindelse med at obligatorisk 9-årig grunnskole ble innført. Fra 1987 ble ledig kapasitet brukt til undervisning for asylsøkere, og året etter ble voksenopplæringen lagt til skolen. Da obligatorisk 10-åring skole ble innført i 1997, fikk skolen ansvaret for småskoletrinnet (1.–4. klasse) og mellomtrinnet (5.–7. klasse).

### Bygningsmassen
I 1896 ble skolen utvidet med egen gymnastikksal og skolekjøkken. I 1924 blir et nytt tilbygg tatt i bruk. Dette tilknyttes den gamle bygningen i nordenden og strekker seg mot Randselva. I 1971 får skolen ny svømmehall og gymnastikksal i kraft av et moderne nybygg som oppføres langsmed Randselva. I denne bygningen holdt også distriktets skoletannlege til i en periode, men denne er siden flyttet til egne lokaler nær Ullerål skole.

= Frivillighetens Hus =
**Frivillighetens Hus** oppsto etter at skolen ble nedlagt. De gamle skolelokalene ble etter hvert pusset opp og offisielt tatt i bruk av det nye kultursenteret i Hønefoss den 27. august 2023. Frivillighetens Hus eies av Ringerike kommune og drives av foreningene som leier lokaler der, sammen med kommunen. Det er valgt et styre som skal ivareta byggets interesser og bidra til aktivitet, åpne møteplasser og felleskap i kommunen. Følgende frivillige organisasjoner og lag var eller vil bli tilstede.

* Achanti prosjektkor
* Brystkreftforeningen Ringerike og omegn
* BUA, utlån av utstyr til barn og unge
* Crescendo, kor
* Decibel, damekor
* Diabetesforbundet Ringerike
* Den Palestinsk-Norske Forening (DPNF) Ringerike
* Foreningen Livsverket, frivillig forening som formidler foredrag, workshops og info basert på utvidet helsetilbud og spiritualitet
* Frivilligsentralen Ung Aktiv Ringerike
* Hardråde Vikingskipforening (håndarbeid, treskjæring og runegrupper)
* Hønefoss brettspillforening
* Hønefoss Kamera Klubb
* Hønefoss Sjakklubb
* Hønefoss sportsklubb
* Kaval Dansegruppe
* Klekkenmalerne
* Kurdisk forening leksehjelp
* Matutdeling (Ringerike Frivilligsentral)
* Mental Helse Ringerike og Hole
* Norsk cøliakiforening Buskerud
* Norsk Folkehjelp Hønefoss og Omegn
* NVIO (Norges Veteranforbund for Internasjonale Operasjoner), Veteranklubben 
* Palestinakomiteen Ringerike
* Refugees Welcome to Ringerike
* Ringerike Astma og Allergiforbund
* Ringerike husflidslag
* Ringerike knivlag
* Ringerike malerklubb
* Ringerike musikkråd
* Ringerike og omegn lokallag av Norges Fibromyalgi Forbund
* Ringerike Pride
* Ringerike quilteklubb
* Ringerike Soppforeningen
* Ringerike soroptimistklubb
* Ringerikes Sportsfiskere
* Rullebrettklubben
* Sommerfuglens nevromangfold, opplysningsarbeid mot nærpersoner, venner og bekjente av personer med ADHD, Tourettes syndrom, autisme og epilepsi
* You are not alone

## Fotogalleri

Fil:HønefossSkole05.jpg|Vestfasaden mot Hønengaten
Fil:Hønefoss skole - Gymsal.jpg|Gymsalen


## Referanser




## Eksterne lenker
* Skolens nettsider